text: 
  Skær courgette og agurk igennem på langs. Skrab kernerne ud af agurk,
   men ikke af courgette. Skær courgette og agurk i mindre stykker på 
  tværs. Halver auberginer og skær halvdelene igennem på langs og i 
  stykker på tværs. Bland dem i en skål. Rens peberfrugt og skær 
  skallen i mindre stykker, men ikke for små.
  
  Skær løg i småstykker og varm olie og smør godt op i en storbundet 
  stegegryde. Hæld løgene i og rør rundt. Steg dem, indtil de har fået
   lidt farve. Rør derefter blandingen af courgette, agurk og aubergine 
  i løgene og steg blandingen over kraftig varme nogle minutter. Rør 
  peberfrugt i og steg igen et par minutter. Smag til med salt og 
  peber. Skrab blandingen over i et ovnfast fad, ca. 22 cm × 30 cm.. 
  Sæt fadet i ovnen og steg blandingen samtidig med kødet. Grønsagerne 
  skal have 35-40 minutter. 1/2-3/4 dl fedt og væde fra kødet hældes 
  ved, når kødet er stegt i 20 minutter. Fadet med grønsager rykkes op
   i ovnen samtidig med kødet.
  
  
  
  